27. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 673 της 21 Ιουλ. /2 Αυγ. 1980 (ΦΕΚ Α΄  175) Περί βελτιώσεως διαδικασιών κατά την έκδοση διοικητικών πράξεων επί θεμάτων υπηρεσιακής καταστάσεως προσωπικού Υπουργείου Εξωτερικών. Έχοντας υπόψη: 1.Τη διάταξη της παρ. 1 εδάφ. β΄, του άρθρ. 2, του Νόμ. 865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου». 2.Την παρ. 4 του άρθρ. 3 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 3.Την υπ’ αριθ. 607/1980 Γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας Κυβερνήσεως και Εξωτερικών, αποφασίζουμε: Άρθρο Μόνο.-Κάθε πράξη συστάσεως και λύσεως της υπαλληλικής σχέσεως ή μεταβολής εν γένει της υπηρεσιακής καταστάσεως του προσωπικού όλων των Κλάδων του Υπουργείου Εξωτερικών, εκτός από τους υπαλλήλους του Διπλωματικού Κλάδου με βαθμό Πληρεξουσίου Υπουργού Β΄ και άνω, που μέχρι τώρα γινόταν κατά τας διατάξεις του Νόμ. 419/1976 με έκδοση Προεδρικού Δ/τος, μετά από πρόταση του Υπουργού Εξωτερικών, γίνεται στο εξής με απόφαση του ίδιου Υπουργού.  Από την ανωτέρω ρύθμιση εξαιρούνται οι πράξεις προαγωγής των υπαλλήλων του Διπλωματικού Κλάδου από το βαθμό του Συμβούλου Πρεσβείας Α΄ στο βαθμό Πληρεξουσίου Υπουργού Β΄ για τις οποίες απαιτείται, όπως μέχρι τώρα, η έκδοση Προεδρικού Δ/τος. 